અત્રે ખાસ નોંધ લેવા જેવી બાબત એ છે કે લગ્નની ભેટ, વિલ હેઠળ મળેલી ભેટ કે વારસાગત મિલકતની ભેટ અથવા તો કરદાતાના મૃત્યુ બાદ તેના વારસદારોને મળેલી બોનસની રકમ, ગ્રેજ્યુઇટી કે પેન્શન કરપાત્ર નથી. ઉપરાંત લગ્ન પ્રસંગે સંબંધીઓ તરફથી મળેલી ભેટ, એનઆરઆઇ દ્વારા તેમના માતા પિતાને એનઆરઇ એકાઉન્ટમાંથી આપેલી ભેટ વગેરે કરપાત્ર નથી. આ સિવાય વહુને તેના સાસુ-સસરા તરફથી મળેલી ભેટ કરમુક્ત છે. પરંતુ જો જમાઇ તેના સાસુ સસરા તરફથી ભેટ મેળવે તો તે કરપાત્ર છે.